ཀུན་མཁྱེན་སྐད་གཉིས་སྨྲ་བ་དེ་ཉིད་དཔལ་ཞྭ་ལུ་གསེར་ཁང་དུ་ཕེབས་ནས་སངས་རྒྱས་ཆོས་ལུགས་ཀྱི་བྱེད་སྒོ་རྒྱ་ཆེར་སྤེལ་ཏེ་བུ་སྟོན་ལུགས་ཀྱི་གྲུབ་མཐའ་གསར་དུ་བཏོད་པར་མ་ཟད།ལྷག་པར་དུ་ཁ་བ་ཅན་འདིར་བཅུ་ཕྲག་རིག་པའི་གནས་རྣམས་གོང་དུ་སྤེལ་བའི་མཛད་འཕྲིན་རྒྱས་པ་བྱུང་ཡོད།གནའ་ཤུལ་གྲགས་ཅན་དེར་རྟག་ཏུ་ས་ཕྱོགས་ཀུན་ནས་གནས་མཇལ་ལྟ་སྐོར་དུ་ཡོང་བའི་མི་རྒྱུན་མི་ཆད་པ་ཡོད་པ་དང་།ལྷག་པར་དུ་རྒྱལ་ཁབ་ཕྱི་ནང་གི་རིགས་གཅིག་ཞིབ་འཇུག་མཁན་ཚོས་གཙུག་ལག་ཁང་དེར་ཧ་ཅང་མཐོང་ཆེན་བྱེད་པའི་རྒྱུ་མཚན་ནི།གཙུག་ལག་ཁང་དེའི་ལོ་རྒྱུས་ཧ་ཅང་རིང་བ་དང་།དེར་རྒྱ་བོད་སྤུན་ཟླ་མི་རིགས་དབར་མཛའ་མཐུན་མཉམ་ལས་ཀྱི་ལོ་རྒྱུས་དོན་སྙིང་ཆེ་བའི་རྐྱེན་གྱིས་ཡིན།ད་ཆ་མི་དམངས་སྲིད་གཞུང་གིས་ཞྭ་ལུའི་གཙུག་ལག་ཁང་དེ་གནད་ཆེའི་གནའ་ཤུལ་གྲགས་ཅན་གྱི་ཁོངས་སུ་བཞག་སྟེ་ཉམས་གསོ་བདག་གཅེས་ལེགས་པར་གནང་ཡོད་པ་རེད།